ຍ່າທ່ານໃຫຍ່ ສຸຣະເຜີຍ ກິຕຕິສາໂຣ, ອະດີດທີ່ປຶກສາສູນກາງ ອົງການພຸດທະສາສະໜາສຳພັນລາວ, ອະດີດເຈົ້າອາວາດວັດຈອມເພັດ, ເມືອງສີສັດຕະນາກ, ນະຄອນຫຼວງວຽງຈັນ, ເປັນພຣະມະຫາເຖຣະສຳຄັນອົງໜຶ່ງຂອງຄະນະສົງລາວ, ເພິ່ນເປັນຜູ້ທີ່ມີຄວາມເມດຕາສູງ, ເປັນທີ່ຮັກ, ທີ່ເພິ່ງແລະເຄົາຣົບສັດທາຂອງບັນດາສິດສານຸສິດ, ປຽບສະເໝືອນພຣະມະຫາເຖຣະຜູ້ເປັນຕົ້ນບຸນ ທີ່ຄອຍອະນຸເຄາະຊ່ວຍເຫຼືອບັນພຸດທະສາສະນິກະຊົນແລະລູກສິດທັງຫລາຍຢູ່ສະເໝີ, ເພິ່ນນັກເທສະໜາສັ່ງສອນແລະສ້າງສາພັດທະນາວັດວາສາສະໜາ ແລະປະເທດຊາດບ້ານເມືອງທີ່ສຳຄັນອົງໜຶ່ງ. ການຈາກໄປຂອງຍາທ່ານໃຫຍ່ ຖືໄດ້ວ່າ ເປັນການສູນເສຍພຣະມະຫາເຖຣະອົງສຳຄັນຂອງວົງການຄະນະສົງລາວ ແລະຈະຖືກຈົດຈຳຈາລຶກເຖິງຄຸນຄວາມດີໃນບັນດາສິດສານຸສິດໄປຕະຫລອດກາລະນານ.
ອ່ານຕື່ມອີກ